मेढ़क दौड़ में केशव अव्वल द्वितीय स्थान पर गौरव
दिल्लीरोड स्थित कैम्ब्रिज इंटरनेशनल सीनियर सेकेंडरी स्कूल में दो दिवसीय खेलों का आज समापन हुआ। इन खेलों में सभी छात्र छात्राओं ने बढ़-चढ़कर भाग लिया। जूनियर वर्ग में मेढ़क दौड़, सामान्य दौड़, थ्री लैग दौड़, सेक दौड़, जलेबी दौड़ अन्य विभिन्न प्रतियोगिताओं का आयोजन किया गया।
मेढ़क दौड़, में प्रथम स्थान पर केशव, द्वितीय स्थान पर गौरव एवं तृतीय स्थान मधुर ने हासिल किया। चौथी कक्षा की मोहिनी को सर्वश्रेष्ठ खिलाड़ी घोषित किया गया। छात्राओं ने खो-खो का बेहतरीन प्रदर्शन करते हुए 8वीं मून की छात्राओं ने बाजी मारी। वहीं छात्र वर्ग में 100 मी., 200 मी. दौड़ प्रतियोगिता का आयोजन किया गया। अध्यापिकाओं की लैमन स्नूप दौड़, विशेष आकर्षण का केंद्र रही। खेल प्रतियोगिता के आयोजन में डीपी अमरपाल एवं रीतू राठी का विशेष योगदान रहा। खेलों के समापन पर विद्यालय निदेशक धर्मेंद्र जून ने विजेता छात्रों को पुरस्कार देकर सम्मानित किया। उन्होंनें कहा कि बच्चे के सर्वांगीण विकास के लिए खेल अति आवश्यक है इसलिए प्रत्येक विद्यार्थियों को बढ़-चढ़कर भाग लेना चाहिए।
झज्जर. खेलस्पर्धा के दौरान िवजेता बच्चों को सम्मािनत करते कैिमब्रज स्कूल का स्टाफ
awa_Deva hin_Deva hin_Deva hin_Deva